《贺后村生日庆八十 其一》
宋代·林希逸

星履班头跨锦鞯，乞身玉座赋归田。当行两制文章老，来处三壶功行仙。

生比莱公过半月，占求尚父恰今年。先皇法从新皇忆，须落前衔拜榻前。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。